|  |  |
| --- | --- |
|  |  |
| Marko Šorin | Teie 30.10.2025 nr 7-2/2055-4  Meie 25.11.2025 nr 7.2-3.4/1975-2 |

Pärnu-Paide mnt 25, Vändra kinnistu detailplaneeringu tuleohutuse osa kooskõlastamisest keeldumine

Austatud Marko Šorin

Päästeamet jätab kooskõlastamata Ruumi Grupp OÜ poolt koostatud töö nr DP-20/11-2024 Pärnu maakond, Põhja-Pärnumaa vald, Vändra alev, Pärnu-Paide mnt 25 kinnistu detailplaneeringu järgmistel põhjustel:

1. Vändra alevis Pärnu-Paide mnt 25 kinnistu detailplaneeringust ei selgu, kui palju ja mis liiki kütust territooriumil hakatakse ladustama. Palun lisage need kogused tonnides. Kui ohtlikud ained ja kogused on teada, siis saab vastavalt määruse „Kemikaali ohtlikkuse alammäär ja ohtliku kemikaali künniskogus ning ettevõtte ohtlikkuse kategooria määramise kord“ lisas ära toodud tabeli põhjal hinnata, kas antud detailplaneeringus kajastatud tankla hakkab olema Kemikaaliseaduse mõistes ohtliku või suurõnnetuse ohuga ettevõttega. Samuti saab kergesti ettevõtte ohukategooriat määrata antud veebilehel <https://jvis.ttja.ee/modules/kemikaali-ohutaseme-kalkulaator>.
2. Ohtliku aine ladustamisel tuleb lähtuda siseministri 27.05.2024 määruse nr 14 „Põlevmaterjalide ja ohtlike ainete ladustamise tuleohutusnõuded“ nõuetest ning ohutud vahemaad määrata vastavalt määruse §-s 11 kirjeldatule.

Päästeameti kooskõlastamata jätmine on sisult menetlustoiming. Üldjuhul saab haldusmenetluse toimingu vaidlustada koos haldusaktiga (sisulise otsusega) - antud juhul on vaide või kaebuse esitamine võimalik pärast Põhja-Pärnumaa Vallavalitsuse otsust.

Lugupidamisega

(allkirjastatud digitaalselt)

Anastasia Sutt

Ohutusjärelevalve büroo

peainspektor

Lääne päästekeskus

+372 4447836

anastasia.sutt@paasteamet.ee